تیموری سلطنت

ہندوستان میں قائم تیموری سلطنت کے لیے دیکھیے سلطنت مغلیہ

تاریخ میں دو سلطنتیں تیموری سلطنت کہلاتی ہیں جن میں سے پہلی امیر تیمور نے وسط ایشیا اور ایران میں تیموری سلطنت کے نام سے قائم کی جبکہ دوسری ظہیر الدین بابر نے ہندوستان میں سلطنت مغلیہ کے نام سے قائم کی۔
امیر تیمور

تفصیلی مضمون کے لیے دیکھیے امیر تیمور

اس سلطنت کا بانی امیر تیمور تھا جس کا چنگیز خان کے خاندان سے قریبی تعلق تھا۔ وہ دریائے جیحوں کے شمالی کنارے پر واقع شہر سبز میں 1336ء میں پیدا ہوا۔ وہ ایک اچھا سپاہی اور بے مثل سپہ سالار تھا۔ وہ ترکستان اور موجودہ افغانستان کے بڑے حصے پر قابض ہونے کے بعد 1366ء میں بلخ میں تخت نشین ہوا۔

بلخ میں تخت نشین ہونے کے بعد تیمور نے ان تمام علاقوں اور ملکوں پر قبضہ کرنا اپنا حق اور مقصد قرار دیا جن پر چنگیز خان کی اولاد حکومت کرتی تھی۔ اس غرض سے اس نے فتوحات اور لشکر کشی کے ایسے سلسلے کا آغاز کیا جو اس کی موت تک پورے 37 سال جاری رہا۔ تیمور کے ابتدائی چند سال چغتائی سلطنت کے باقی ماندہ حصوں پر قبضہ کرنے میں صرف ہو گئے۔ اگلے چند سالوں میں اس نے کاشغر، خوارزم، خراسان، ہرات، نیشاپور، قندھار اور سیستان فتح کر لیا۔ 1386ء میں اس نے ایران کی مہم کا آغاز کیا جو "یورش سہ سالہ" کہلاتی ہے اور اس مہم کے دوران ماژندران اور آذربائجان تک پورے شمالی ایران پر قابض ہو گیا۔ اس مہم کے دوران اس نے گرجستان پر بھی قبضہ کیا۔

1391ء میں تیمور نے سیر اوردہ یعنی خاندان سرائے کے خان تختمش کے خلاف لشکر کشی کی اور دریائے قندزجہ کے کنارے موجودہ سمارہ کے قریب 18 اپریل کو اسے کو ایک خونریز جنگ میں شکست دی۔

روس کی مہم سے واپسی کے بعد تیمور نے 1392ء میں ایران میں نئی لشکر کشی کا آغاز کیا جو "یورش پنج سالہ" کہلاتی ہے۔ اس مہم کے دوران اس نے ہمدان، اصفہان اور شیراز فتح کیا۔ آل مظفر کی حکومت کا خاتمہ کیا اور بغداد اور عراق سے احمد جلائر کو بے دخل کیا۔ اس طرح وہ پورے ایران اور عراق پر قابض ہو گیا۔ تیمور ایران کی مہم سے فارغ ہوکر ابھی تبریز واپس ہی آیا تھا کہ اس کو اطلاع ملی کہ تختمش نے دربند کے راستے پر حملہ کر دیا ہے۔ تیمور نے دریائے تیرک کے کنارے 18 اپریل 1395ء کو تختمش کو ایک اور شکست فاش دی۔ اس کے بعد تیمور نے پیش قدمی کرکے سیر اوردہ کے دار الحکومت سرائے کو تباہ و برباد کر دیا اور اس کی اینٹ سے اینٹ بجادی۔ اس مہم کے دوران تیمور استراخان، ماسکو، کیف اور کریمیا کے شہروں کو فتح کرتا اور تباہی پھیلاتا ہوا براستہ قفقاز، گرجستان اور تبریز 798ھ میں سمرقند واپس آگیا۔

1398ء میں تیمور ہندوستان کو فتح کرنے کے ارادے سے روانہ ہوا۔ ملتان اور دیپالپور سے ہوتا ہوا دسمبر 1398ء میں دہلی فتح کر لیا۔ اگلے سال اس نے شام فتح کر لیا۔

1402ء میں تیمور نے عثمانی سلطان بایزید یلدرم کو جنگ انقرہ کو شکست فاش دی اور سمرقند واپس آنے کے بعد چین پر حملے کی تیاریاں شروع کر دیں۔ تاہم اس سفر کے دوران وہ بیمار پڑ گیا اور 18 فروری 1405ء کو انتقال کر گیا۔

تیمور کے بعد اس کے کے جانشیں شاہ رخ نے تیموری سلطنت کو اس کے عروج پر پہنچا دیا۔ 1507ء میں شیبانی خان نے ہرات پر قبضہ کرکے وسط ایشیا میں تیموری اقتدار کا خاتمہ کر دیا۔
تیموری سلاطین

تصغیر|تیموری سلطنت (بنفشی رنگ میں) گلابی حلقہ چنگیز خان کی سلطنت کو ظاہر کررہا ہے
* امیر تیمور 1366ء تا 1405ء
* شاہ رخ 1405ء تا 1447ء
* الغ بیگ 1447ء تا 1449ء
* عبداللطیف 1449ء تا 1450ء
* مرزا عبداللہ 1450ء تا 1452ء
* ابو سعید میرزا 1452ء تا 1467ء
* سلطان احمد 1467ء تا 1493ء
* حسین بائیقرا 1493ء تا 1506ء
متعلقہ مضامین

* امیر تیمور
* شاہ رخ
* مغل
* الغ بیگ
حوالہ جات

ج


زمرہ:1370ء میں قائم ہونے والے ممالک اور علاقے
زمرہ:1507ء کی تحلیلات
زمرہ:آرمینیا میں پندرہویں صدی
زمرہ:ایشیا کے سابقہ ممالک
زمرہ:تاریخ ازبکستان
زمرہ:تاریخ فارس
زمرہ:تاریخ قفقاز
زمرہ:تاریخ وسطی ایشیا
زمرہ:تاریخ ہرات
زمرہ:تاریخی ترک ریاستیں
زمرہ:ترک ریاستیں
زمرہ:ترک قوم کی تاریخ
زمرہ:خاندان تیموری
زمرہ:سابقہ سلطنتیں
تیموری
زمرہ:قرون وسطی میں آذربائیجان
زمرہ:قرون وسطی میں آرمینیا
زمرہ:قرون وسطی میں اناطولیہ
زمرہ:قرون وسطی میں جارجیا
زمرہ:قرون وسطی میں عراق
زمرہ:قرون وسطیٰ میں سوریہ
زمرہ:مسلم شاہی سلاسل
زمرہ:منگول ریاستیں
زمرہ:وسطی ایشیا کے سابقہ ممالک
زمرہ:کامنز زمرہ جس کا ربط ویکی ڈیٹا پر ہے
زمرہ:قرون وسطی میں اناطولیہ کی ریاستیں
زمرہ:ایشیا سابقہ ملک یا علاقہ سانچے
زمرہ:خانہ معلومات ملک یا خانہ معلومات سابقہ ملک پرچم سرخی یا قسم پیرامیٹر استعمال کرنے والے صفحات
زمرہ:ویکی ڈیٹا سے مختلف مختصر وضاحت
زمرہ:تیموری سلطنت